  Анжелика Тихонова корреспондент Вавож ёросысь Нюрдор-Котья черкогуртын 2021-тӥ арын Спортъя элькун тол гурт шудонъёсты ортчытон понна куас база но куасэн но роллеръёсын ворттылыны трасса лэсьто. Со сярысь «Авангард» ёрос газет вылэ чӧлскыса, Удмуртиысь гурт возёсъя но сиён-юонъя министерстволэн пресс-службаез ивортӥз. Нырысь-валысь чакланъёсъя, выль трасса лэсьтыны но база пуктыны 17 миллион манет кутозы 2021-тӥ арын Спортъя элькун тол гурт шудонъёсты Вавож ёросын ортчытыны валтӥсез кичӧлтӥсь ёросысь «Колос» возёслэн тӧроез Владимир Красильников луиз. Солэн верамезъя, куасэн бызьылон стадионын куинь иськемъем югдытӥськись куас трасса но 1,4 иськемъем роллер сюрес луоз. Озьы арлэн котькуд вакытаз нокытчы потатэк тренировкаос ортчытыны луоз. Базаын куасъёсты огдырлы басьтыны, чай юыны луоз. Озьы ик судьяослы висъет лэсьтозы. Милемлы бадӟым казарма кулэ ӧвӧл. Ӟечлыкезъя, куас сюреслэн дасьлыкезъя элькунамы одӥгез устоез мед луоз. Вуоно арын нырысетӥ категорием трасса лэсьтом. Федерал ӵошатсконъёсты но ортчытыны мед быгатом, кылсярысь, Приволжск федерал округлэсь Владимир Красильников, «Колос» возёслэн тӧроезЛлэсьтӥськисьёс куас базалэсь липетсэ вӧлдыны кутскизы ини.  Тодэ вайытом, Удмуртиын 2022-2027 аръёсы Спортъя элькун гурт шудонъёсты пумитась ёросъёс тодмо луизы.  Тегъёс: Спорт Вавож Удмуртия гуртшудонъёс лэсьтськон  